**Бекітемін: 23.10.23ж  
 бөбекжай-бақша әдіскері: IMG-20240228-WA0160 Ж.Орынғали**

**ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ**

Білім беру ұйымы (балабақша / шағын орталық, мектепалды сыныбы): «Балбөбек» бөбекжай-бақшасы МКҚК  
Топ: ересек

Балалардың жасы: 4 жастан

Жоспардың құрылу кезеңі: 23.10 - 27.10.2023ж.

Педагогтың аты-жөні : Ж.Орынғали

|  |  |  |  |  |  |
| --- | --- | --- | --- | --- | --- |
| **Апта күндері** | ***Дүйсенбі*** | ***Сейсенбі*** | ***Сәрсенбі*** | ***Бейсенбі*** | ***Жұма*** |
|  |  |  |  |  |  |
| **Балаларды қабылдау** | Таңғы сүзгі: балалардың терісін, дене қызуын, сыртқы көрінісін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. **(сөйлеуді дамыту)** | | | | |
| **Ата-аналармен немесе баланың**  **басқа заңды өкілдерімен кеңес,**  **әңгімелесу** | Ата-аналарға кеңес: "Баланың үйдегі іс-әрекетін балабақшаның күн тәртібіне сәйкес ұйымдастыру". | | | | |
| **Балалардың дербес әрекеті**  **(аз қимылды, үстел үсті**  **ойындары,**  **бейнелеу іс-әрекеті,**  **кітаптарды қарау және**  **басқалар)** | **«Асханада кезекшілік атқару».**  Мақсат-міндеттері. Балаларға кезекші міндеттерін өз бетінше және адал орындауды үйрету. Қолды мұқият жуу, кезекшінің киімін кию, үстелді дұрыс қою. Тамақтанғаннан кейін ыдыстарды тазалау. Еңбек дағдыларын дамыту, үстел жабдығындағы ретсіздікті көре білу.  **(сөйлеуді дамыту, еңбек дағдылары)** | **"Біз топ бөлмесінде және жатын бөлмеде терезе алды тақтайын дымқыл шүберекпен сүртеміз".**  Мақсат-міндеттері. Балаларға сумен жұмыс істегенде келесі ережелерді сақтауды үйрету, жеңдерін түру, шүберекті сулау, құрғатып сығу, кірлеген шүберекті сумен шаю.  **(сөйлеуді дамыту, еңбек дағдылары)** | **25 қазан - Республика күні** | **"Күтушіге төсек салуға көмек көрсету".**  Мақсат-міндеттері. Балаларға өз төсек-орындарын ажыратуды үйрету; ересектерге қолдарынан келетін көмектерін көрсетуге ынталарын тәрбиелеу; еңбектенуге ұмтылысты, тапсырылған іс үшін жауапкершілік сезімін тәрбиелеу.  **(сөйлеуді дамыту, еңбек дағдылары)** | **"Біз орындықтарды орнына орналастырамыз".**  Мақсат-міндеттері. Еңбек дағдыларын дамытуды жалғастыру; тапсырманы мұқият және жылдам орындау.  **(сөйлеуді дамыту, еңбек дағдылары)** |
| **ҚР. Гимнін орындайды.**  Міндеттер. Балаларды патриоттық тәрбиені қалыптастырады.  **(музыка)**  **"Торғай-торғай тоқылдақ" артикуляциялық жаттығу.**  Мақсат-міндеттері. Балаларға мәтінді есте сақтап, мәнерлеп айтуға машықтандыру; артикуляцияны жетілдіру; көркемсөзге қызығушылықты арттыру.  Торғай-торғай, тоқылдақ,  Жерден тары тары шоқып ап,  Бөтегесі томпайып  Тойған қозыдай монтайып,  "Шіп-шіп" десіп отырар.  *(Халық ауыз әдебиетінен)*  **(сөйлеуді дамыту)**  **"Домино" дидактикалық ойыны.**  Мақсат-міндеттері. Баланың топтамалар жайлы білімдерін дамыту және пысықтау; сәйкес заттың бейнесін табуды, дұрыс атауды, оның атқаратын қызметі жайында бір сөйлемді құрастыруға дағдыландыру; қабылдау, зейін, ойлау қабілеттері, қолдың ұсақ моторикасын жетілдіру.  Ойын шарты.  Суреттері сәйкес келетін карточкалардың біріне қатарлап тізіп қою, барлық карточкаларды бәрінен бұрын қойған бала жеңіп шығады.  Қажетті құралдар: қос суреттер (бірдей), әртүрлі объектілер бейнеленген көлемдері 5×6 см карточкалар.  **(сөйлеуді дамыту, құрастыру)** | **"Суретті құрастыр" дидактикалық ойыны.**  Мақсат-міндеттері. Балаларға бірнеше бөліктерден тұратын тұтас суретті құрастыруды үйрету, төзімділікке, бастаған істі аяқтауға тәрбиелеу.  Сурет бөліктерін таңдағанда қателеспеу, кім өз суретін жылдам құрастырып, дұрыс атайса, сол бала жеңімпаз атанады.  Ойын іс-әрекеті.  Тұтас суретті құрастыру үшін тиісті бөлшектерін іздестіру.  Қажетті құралдар.  Бірнеше бөлікке бөлінген түрлі заттардың суреттері (көлемдері 7×8 см карточкалар).  **(сөйлеуді дамыту, танымдық дағдылар)**  **"Ұшады құстар біздің бақта" жаттығуы.**  Мақсат-міндеттері. Балаларды құстардың қимылдарына еліктеуге машықтандыру; құстар әлеміне қызығушылықты арттыру.  Педагог балаларға құстардың ұшып-қонып жүргені туралы бейнежазбаларды алдын ала көрсетуі мүмкін.  Қанаттарын жайып жан-жаққа, (аяқтың ұшына тұру, екі қолды жан-жақтан жоғары көтеру)  Ұшады құстар біздің бақта. (құстың ұшқанына еліктеу, қолдарын бұлғау)  Солға ұшады ұмтылып, (бір қолды сол жақта төменнен жоғары көтеру)  Оңға ұшады ұмтылып. (екінші қолды оң жақтан төменнен жоғары көтеру)  Біресе төмен түседі, бұтаққа қонады, (төмен отыру)  Біресе көкке самғайды, ұқсайды ұшаққа. (аяқтың ұшына тұру, екі қолды жан-жақтан жоғары көтеру)  Д. Ахметова.  **(сөйлеуді дамыту)** | **"Жалпы атауын бер" үстел үсті ойыны.**  Мақсат-міндеттері. Балаларды бірнеше объектіні ортақ белгісі немесе қасиеті бойынша біріктіріп, топтаманы дұрыс атай білу дағдыларын жетілдіру; сөздік қорларын байыту; ақыл-ой қабілетін дамыту.  Балаларға лото карталары беріледі. Балалар белгілі карточкаларды топтастырады, заттардың жалпы атауын атайды (жануарлар, құстар, үй құстары, үй жануарлары, құралдар, жиһаз, ыдыс-аяқ, ғимараттар, қыз бен ұлдың киімдері).  **(сөйлеуді дамыту, танымдық дағдылар)**  **"Не (кім) қалай қимылдайды?" дамытушылық ойыны.**  Мақсат-міндеттері. Балаларды жан-жануарлардың суретін көріп, қалай қимылдайтындарын айтуға машықтандыру; байланыстырып сөйлеуді жетілдіру, сөздік қорларын дамыту.  Құралдары: жан-жануарлардың суреттері.  Мысалы.  Ат - шапқылайды, жүреді, жатады, желиді, секіреді.  Құрт - жорғалайды, жатады, жыбырлайды.  Көбелек - ұшады, қонады, жүреді, отырады.  Балық - жүзеді, тыныс алады, құйрығын қозғалтады.  Қасқыр - жүреді, жүгіреді, күтіп жатады, отырады, жортады, секіреді.  Шегіртке - отырады, секіреді, ұшады.  Бүркіт - ұшады, қалықтайды, қонады, отырады, жүгіреді.  Адам - тұрады, жатады, отырады, жүгіреді, секіреді, билейді, еңкейеді, шалқаяды.  **(сөйлеуді дамыту, дене шынықтыру)** | **"Мен өзіммен бірге жолға аламын" ойыны.**  Мақсат-міндеттері. Логикалық ойлауды дамыту.  Ойын материалдары мен көрнекі құралдар: заттардың суреттері бар суреттер.  Балаңызға жүзуге баруды ұсыныңыз. Бәрі сәтті өтуі үшін оған мұқият дайындалу керек, қажет нәрсенің бәрін жинау керек. Баладан бір суретті алып, бұл заттың қалай пайдаланатынын сұраңыз. Суреттердегі заттар әртүрлі болуы керек. Мысалы, бала доптың бейнесін алады: "Демалыс кезінде доп ойнай аласың, допты құтқару шеңберінің орнына қолдануға болады, өйткені ол батып кетпейді." Бала суретті алдына қойып, әртүрлі жерге саяхаттау үшін не қажет болатынын айтуы керек (шөл далада, пойызда, ауылда). **(сөйлеуді дамыту, қазақ тілі, құрастыру)**  **Санамақты жатқа айту жаттығуы.**  Мақсат-міндеттері. Көркемсөзді мәнерлеп айтуға дағдыландыру; қолдың ұсақ моторикасын дамыту.  **Қадыр Мырза Әли "Санамақ".**  Бота, түйе,  Құлын, бие,  Торай, шошқа,  Қозы, қошқар,  Қодық, құлан,  Көжек, қоян,  Бақа, шаян,  Торғай, шымшық ...  Сен, қал!  Сен, шық!  **(сөйлеуді дамыту)** |
| **Ертеңгілік жаттығу** | Бастапқы қалып: негізгі тұрыс, екіге бөлінген секірмежіп төменде.  1-2 секірмежіпті жоғары көтеру, аяқтың ұшына тұру.  3-4 бастапқы қалып: аяқтың арасын сәл ашып тұру, секірмежіп төменде.  1- оң жаққа бір қадам жасау, секірмежіпті жоғары көтеру.  2 - оңға иілу.  3- тік тұру, секірмежіпті жоғары көтеру.  4- бастапқы қалып.  Бастапқы қалып: негізгі тұрыс, секірмежіпті екі бүктеп ұстау, төмен түсіріп тұру.  1-2- отыру, секірмежіпті жоғары көтеру.  3-4 бастапқы қалып.  Бастапқы қалып: аяқтың арасын кең ашып тұру, секірмежіп иықта.  1- денені оңға бұру.  2- бастапқы қалып қа оралу.  Бастапқы қалып: аяқ арасын сәл ашып, секірмежіпті арт жаққа ұстап тұру. Секірмежіпті алға қарай айналдыра отырып, кішкене үзіліс жасау, екі аяқты ауыстыру, екі аяқпен бір орында секіру. **(дене шынықтыру, дербес әрекет)** | | | | |
| **Таңғы ас** | Балалардың беті-қолын жуғызу, таңғы асқа отырғызу. Ас ішу мәдениетімен таныстырып отыру. Қасық пен шанышқыны дұрыс пайдалануды үйрету. Асты сөйлемей ішу. Астан соң беті-қолды жуу.  Ойын жаттығу.  Нан қиқымын шашпаңдар,  Жерде жатса баспаңдар,  Теріп алып, қастерлеп  Торғайларға тастаңдар.  **(мәдени-гигиеналық дағдылар, көркем сөз, көркем әдебиет)** | | | | |
| **Ұйымдастырылған іс-әрекетке дайындық** | Арайлы таң, армысың!  Шуақты күн, армысың!  Жан досым, саған сәлем берейін,  Аман-есен бармысың!  Жыл құстары туралы әңгімелесу.  **(сөйлеуді дамыту)** | Арайлап таң атты,  Алтын сәуле таратты.  Жарқырайды қаламыз,  Жайнай түссін даламыз.  Қайырлы таң, достарым!  Құстар түрлерімен таныстыру, әңгімелесу.  **(сөйлеуді дамыту)** |  | Сәлем бердім досыма!  Аман болсын әрқашан!  Асығамын қашанда!  Жайдарлы мінезді апайыма.  Құстар туралы қызықты деректер.  **(сөйлеуді дамыту)** | Үлкенге сіз дейміз!  Кішіге де сіз дейміз!  Бәрін, бәрін құрметтеп,  Бас иеміз біз.  Жыл құстарының түрлерін пысықтау.  **(сөйлеуді дамыту)** |
| **Мектепке дейінгі ұйым**  **кестесі бойынша**  **ұйымдастырылған**  **іс-әрекет** | **Дене шынықтыру**  "Арақашықты сақтау амалдары".  Мақсат-міндеттері. Балаларға бұдыры бар тақтаймен жүру кезінде тепе-теңдікті сақтауды; 1,5-2 метр арақашықтықтан кеглилерді қағып түсіруді үйрету. | **Музыка**  "Адам еңбегіне жыр".  Мақсат-міндеттері. Балалардың музыканы тыңдап отырып, оның сыр-сипатын ажырата білу қабілетін арттыру; әнді тыңдау арқылы дыбыс ұзақтығы туралы ұғымын қалыптастыру.  **Қазақ тілі**  "Үй құстары. Жыл құстары".  Мақсат-міндеттері. Балалардың құстар, жыл мезгілдері жайлы түсініктерін кеңейту, үй құстары мен жыл құстары деп аталуының себептерін түсіндіру. | **Музыка**  "Көгершіндер әні".  Мақсат-міндеттері. Балалардың көгершіндер туралы әуенді қабылдау қабілетін арттыру; әнді тыңдағанда дыбысты есту қабілетін жетілдіру. | **Дене шынықтыру**  "Саптарда кім бар?"  Мақсат-міндеттері. Балаларға тепе-теңдікті сақтай отырып, қолын жоғары көтеріп алып, тақтай бойымен жүруді үйрету. |
| **2- таңғы ас** | Тағамның атауын есте сақтау, тазалыққа бейімдеу. "Тәбетіміз ашылды, ас болсын!" **(мәдени-гигиеналық дағдылар, дербес әрекет)** | | | | |
| **Серуенге дайындық** | Балаларға өз киімдерін тануды, атауды, өз шкафын таңбалауыш арқылы табуды үйрету. **(мәдени-гигиеналық дағдылар, дербес әрекет)** | | | | |
| **Серуен** | **Сауысқанды бақылау. (қоршаған ортамен танысу, сөйлеуді дамыту, көркем әдебиет)**  Мақсат-міндеттері. Балалардың ұғымындағы сауысқан құсы туралы түсініктерін тиянақтау; құстар әлеміне қызығушылықты арттыру; байқағыштыққа тәрбиелеу.  "Сауысқан".  Ала қанат сауысқан,  Жауыр атқа жабысқан.  Ойда жауыр көрінсе,  Ойбайлатқан сауысқан.  Қырда жауыр көрінсе,  Қиқаңдатқан сауысқан.  *(Ел аузынан)*  **Еңбек әрекеті:** далаға шығарылған материалдарды жинау.  Мақсат-міндеттері. Балаларғасеруеннен кейін орындарын ретке келтіруді үйрету: ойыншықтарды тазалау және жинау, себетке салу.  **"Аққу-қаздар" қимыл-қозғалыс ойыны. (дене шынықтыру)**  Мақсат-міндеттері. Белгі белгі сөздерді мұқият тыңдап, ойынға белсенді қатысуға, ойын шартын бұзбауға, қимылдарды үйлестіруді, жылдам жүгіруге бейімдеу; дене мүшелерін дамыту; ұйымшылдыққа тәрбиелеу.  Педагог балаларға "аққу-қаздар" болуды ұсынады. Балалар алаңның бір жағына, педагог қарама-қарсы жаққа тұрады. Алаңның ортаңғы екі шетінде (санамақпен таңдалған) екі бала "қасқыр" рөлін ойнап тұрады.  Педагог:  - Аққу-қаздар, қайдасыңдар?  Қайда қонып, ұшасыңдар?  Балалар:  - Біз ұшамыз жылы жаққа,  Қайтқымыз келеді ошаққа!  Осы сөздерден кейін балалар қарама-қарсы жаққа жүгіруге ("ұшуға") ұмтылады.  "Қасқырлар" "аққу-қаздарды" ұстап алуға тырысады. Ұстап алу - баланы қолмен тигізу болып саналады.  Педагог алаңның шетінде балалар үшін "қасқырлардан қауіпсіз" орынды сызып қояды.  Ойын бірнеше рет қайталанады. Ойын аяқталған сайын, "қасқырлар" ұстап алған "қаздар" саналады. Ойыншылардың қабілеттері бағаланады.  **"Ұстап ал" қимылды ойын-жаттығуы. (дене шынықтыру)**  Мақсат-міндеттері. Белгі бойынша жылдам әрекет етуді үйрету; достық қарым-қатынастарды дамыту.  Өз бетімен еркін ойын әрекеті: "Мені қуып жет!".  Мақсат-міндеттері. Жалтарып, бағытты өзгертіп жүгіру дағдысын дамыту. **(сөйлеуді дамыту, дене шынықтыру, қоршаған ортамен танысу)** | **Торғайды бақылау. (қоршаған ортамен танысу, сөйлеуді дамыту, көркем әдебиет)**  Мақсат-міндеттері. Торғайдың тіршілігі, сыртқы ерекшеліктері жайлы түсініктері мен білімдерін тиянақтау, құстарды аялау сезімін тәрбиелеу.  Торғайдың адамға жақын, бір топ болып мекендейтінін байқату; торғайдың, қысқы тіршілігі мысалында көрсетіп, өте төзімді, батыл құс екеніне көңіл аудару.  Торғайдың сыртқы көрінісіне қарап, оның қоңыр, сұр, қара түстерді байқауға болатынын көрсету.  "Торғай".  Торғай, торғайсың,  Жылдамсың, сондайсың,  Шырылдап қоймайсың,  Ұшасың, талмайсың.  Шомылып ал шалшыққа,  Қона ғой біздің баққа.  Д. Ахметова.  **"Қайда барсаң – соны табасың" дидактикалық ойыны. (дене шынықтыру)**  Мақсат-міндеттері. Балаларға кеңістікті бағдарлауды үйрету.  Педагог белгілі заттарды (жемістер мен көгөністерді немесе ойыншықтарды, құралдарды) ойын аланының әр жеріне қояды.  Бала педагог айтқан бағытты қолмен көрсетіп, сол бағыт бойынша жүріп, жасырылған объектіні табу керек.  Педагог нұсқауларды нақтылы және дұрыс беру керек: алға бес қадам, солға екі қадам, оңға тағы екі қадам.  Күрделенуі: балалардың өздері топтастарына нұсқау беріп, жүргізуші бола алады.  Еңбек әрекеті: шығарылған материалдардың құмын қағу, орнына жинау.  Мақсат-міндеттері. Ұқыптылыққа, тазалыққа тәрбиелеу.  **"Қаршыға мен қарлығаш" қимыл-қозғалыс ойыны. (дене шынықтыру)**  Мақсат-міндеттері. Балаларды ойын шартын бұзбай, белгілер бойынша ойнауға, шапшаңдыққа тәрбиелеу.  Ойыншылар екі топқа бөлінеді, екі бағытқа қарайды, екі қатарға тұрады. Бұлардың бір қатары "Қаршығалар" да, екінші қатарындағылар "Қарлығаштар" болады.  Бір ойыншыны санамақ арқылы басқарушы ретінде таңдайды. Басқарушы екі саптың арасымен ерсілі-қарсылы жүріп дауыстайды. Алдымен "қар..." дейді де, содан соң қалауынша "шығалар" немесе "лығаштар" деп қосады. Сол кезде бастаушы атын атаған топтағылар бытырай қаша жөнеледі де, аты аталмаған топ оларды қуалайды. Олардың міндеті - қашқан топтағылардың біреуін ұстап алу. Ұсталған ойыншы сол топқа өтеді. Қайсы топ қарсы топтың ойыншыларынан өзіне көп қосып алса, сол топ ойында жеңеді.  **"Кім жоғары?" ойыны. (дене шынықтыру)**  Мақсат-міндеттері. Белгі бойынша балалардың жер деңгейінен жоғары тұрған заттардың үстіне шығып алу қабілетін дамыту.  "Заттар" ретінде орындықтарды, сатыларды, діңгектерді қолдану.  **Өз бетімен еркін ойын әрекеті:** "Өзеннен өту".  Мақсат-міндеттері. Бөрене үстінде түзу және қырындап жүруге жаттықтыру; дене тепе-теңдігін сақтауға бейімдеу. **(сөйлеуді дамыту, дене шынықтыру, қоршаған ортамен танысу)** |  | **Құстарды бақылау. (қоршаған ортамен танысу, сөйлеуді дамыту, көркем әдебиет)**  Мақсат-міндеттері. Балалардың ұғымындағы аула құстары, олардың тіршілігі жайлы білімдерін кеңейту; құстарға сүйіспеншілікке, қамқорлыққа тәрбиелеу.  Педагог балаларға ойын аланыңа немесе бау-бақшаға ұшып келген құстардың дыбыстарын тыңдатады да, оларды ажыратуды ұсынады.  Құстардың түрі көп болмаса, педагог смартфонына жазылған құстардың дыбыстарын тыңдатып, дұрыс атауды ұсынады.  Балалар құстардың үнін сөзбен қалай айтуға болатынын түсіндіреді.  Торғай - шырылдайды.  Қарға - қарқылдайды.  Сауысқан - шықылықтайды.  Бөдене - бытпылдайды.  Бұлбұл - сайрайды.  **"Торғайдың әні" артикуляциялық жаттығуы.** **(сөйлеуді дамыту)**  Мақсат-міндеттері. Балаларды мәтінді еске сақтауды және мәнерлеп айтуға машықтандыру; артикуляцияны жетілдіру; көркемсөзге қызығушылықты арттыру.  **Ж. Сымақов "Торғай".**  Шыр-шыр еткен торғайды,  Қорғамасаң, болмайды.  Кіп-кішкене торғайлар  Ағаштарды қорғайды.  **Еңбек әрекеті:** ағаш тұқымдарын жинау.  Мақсат-міндеттері. Балаларды тұқым жинауға ынталандыру.  **"Ит пен торғай" қимыл-қозғалыс ойыны. (дене шынықтыру)**  Мақсат-міндеттері. Ит пен торғайдың іс-әрекеттері туралы білімдерін бекіту; дауысты басқаруды үйрету.  **"Шұңқырдан аттап секіріп өт" қимылды жаттығуы. (дене шынықтыру)**  Мақсат-міндеттері. Балаларды ұзындыққа секіруге жаттықтыру; вестибуляр аппаратын, күш-жігерін дамыту.  **Өз бетімен еркін ойын әрекеті, қимыл-қозғалысты дамыту.**  Мақсат-міндеттері. Допты бір-біріне астыдан жоғары лақтыру дағдыларын бекіту. **(дене шынықтыру, сөйлеуді дамыту)** | **Құстың ұшуын бақылау. (қоршаған ортамен танысу, сөйлеуді дамыту, көркем әдебиет)**  Мақсат-міндеттері. Құстардың әртүрлілігі, олардың қозғалу тәсілі жайлы түсініктерін нақтылау.  Педагог ұшып-қонып жүрген құстардың қимылдарына көңіл аударады, балалардан құстар неге дәл осылай қимылдайтынын анықтайды.  Қанаттарының көмегімен құстар бір орыннан екінші орынға, жерді баспай ұшып барады, аспанда қалықтайды. Құстардың қанаттары қауырсындардан тұрады.  Құстар аяқтарымен жүреді және секіреді. Мысалы, түйеқұс жылдам жүгіреді.  Құстар әуеде қанаттарын желкендей жайып қалықтайды. Мысалы, бүркіт биік ұшып, қалықтап, өз қорегін аңдиды.  Балаларға құстардың ұшып, қалықтап жүретінін бейнежазбадан көрсету.  Ересектермен бірге орындалатын қарапайым еңбек тапсырмалары: бақша үлескесін ағаш үгінділерімен жабу.  Мақсат-міндеттері. Жұппен жұмыс істеуді үйрету; достық қарым-қатынасқа тәрбиелеу.  **"Қайда жасырылғанын тап" қимыл-қозғалыс ойыны. (дене шынықтыру)**  Мақсат-міндеттері. Кеңістікті бағдарлауды, ақыл-ой қабілетін дамыту.  **"Жоғары - төмен" қимыл жаттығуы. (дене шынықтыру)**  Мақсат-міндеттері. Балаларды мәтіннің мәніне, ырғағына сай қимылдауға машықтандыру; жоғары және төмен ұғымдарын пысықтау; табиғат құбылыстарына қызығушылықты арттыру.  - Балалар, "жоғары" десем - қолдарыңды жоғары созып шапалақтайсыңдар, "төмен" десем - төмен отырып, тыныш отырасыңдар.  Күлімдейді алтын күн.  Жерде жатыр алтын құм.  Құстар ұшты биікке.  Сәбіз өсті жүйекте.  Кішкентай болдық желектей,  Өсеміз биік теректей.  Д. Ахметова.  Күрделенуі: жаттығу сөздерін жылдамдатып айтып, балаларды сол темпке бейімдеуге болады.  **"Тым-тырақай" ойыны. (дене шынықтыру)**  Мақсат-міндеттері. Балаларды ойын шартына сай ойнай білуге баулу; шапшаңдық, зеректік, кеңістікті бағдарлау, жылдам жүгіру қабілеттерін дамыту.  Балалар шеңбер құрайды.  Бір немесе бірнеше бала шеңбер ортасында санамақ сөздерден кейін ұстап алушылардың рөлін атқаратын болады.  Ал, кәнеки, балалар,  "Бір, екі, үш!"деп санаңдар!  Бір, екі, үш! Ал тараңдар!  Бұл сөздерден кейін балалар жан-жаққа бытырай қашады. Оларды ортада тұрған бала ұстап алу керек.  Екі-үш бала ұсталған соң, тәрбиеші "Бір, екі, үш!" деп санағанша, балалар жылдам түрде шеңбер құрып тұра қалады.  Ойын қайта басталады.  **Өз бетімен еркін ойын әрекеті, қимыл-қозғалысты дамыту.**  Мақсат-міндеттері. Жүру және жүгіру техникасын пысықтау. **(дене шынықтыру, сөйлеуді дамыту, қоршаған ортамен танысу)** |
| **Серуеннен оралу** | Балаларды киімдерін жүйелі шешінуге дағдыландыру, шкаф сөрелеріне киімдерін орналастыру, қолдарын жуу. | | | | |
| **Түскі ас** | **Гигиеналық дағдылар**  Балаларға қолын жуар алдында жеңдерін түруді, суды жан-жағына шашыратпай бетін жууды үйрету; дәретханадан кейін және қажет болғанда қолды жууды үйрету.  **Көркемсөз**  Дос бол сабын, сумен сен,  Жиі-жиі жуын сен,  Таңертен де кешке де,  Жуын күндіз, кешке де,  Жуын күндіз, түсте де,  Жуын тамақ алдында,  Жуын тамақ соңында,  Жуын ұйықтар алдында,  Жуын ақ таң атқанда.  **(мәдени-гигиеналық дағдылар, көркем сөз)** | | | | |
| **Түскі ұйқы** | «Айна» ертегісін оқып беру, балаларды ұйықтату. **(сөйлеуді дамыту, көркем әдебиет)** | | | | |
| **Біртіндеп ұйқыдан**  **ояту,**  **сауықтыру шаралары** | Жалпақтабандықтың алдын алу мақсатында денсаулық жолдарымен жүру.  Алған білімдерін бекітіп, мәдени-гигиеналық дағдыларын орындау.  «Қайық». Төсекте ішпен жату, қолды иекке таяп қою, жартылай тұрып оңға-солға тербелу.  «Кемпірқосақ». Төсекте арқамен жату, аяғымен ауада шеңбер сызу.  «Тышқандар». Массажды кілемшеде аяқтың ұшымен және өкшемен тұрып айналу. **(мәдени-гигиеналық дағдылар, дене шынықтыру, дербес әрекет)** | | | | |
| **Бесін ас** | Үстел үстіндегі асқа назар аудару; үстел басында отыру әдебі мен тамақтану мәдениетіне баулуға бағытталған жеке жұмыс; әдептілік ережелері. **(мәдени-гигиеналық дағдылар)** | | | | |
| **Балалардың дербес әрекеті**  **(аз қимылды, үстел үсті**  **ойындары,**  **бейнелеу іс-әрекеті,**  **кітаптарды қарау және**  **басқалар)** | **Сурет салудан ойын-жаттығу**  "Үйрек".  Мақсат-міндеттері. Балаларға Дымково ойыншығы өрнектерінің элементтерімен үйректің сұлбасын қылқаламның көмегімен безендіруді үйрету.  **Зейінге жаттығу. "Бірдей екі үйректі тауып ал".**  Мақсат-міндеттері. Зейін, еске сақтау, ойлау, сөйлеу қабілеттерін дамыту.  **Сөйлеуді дамытудан ойын-жаттығу**  "Жыл құстары жылы жаққа ұшты. Сөйлеудің дыбыстық мәдениеті: [ұ], [ү] дыбыстары".  Мақсат-міндеттері. Балаларға жыл құстары туралы түсіндіру; [Ұ], [Ү] дауысты дыбыстар жөнінде ұғымдар қалыптастыру; дауысты дыбыстардың сөздердің құрамында жіңішке және жуан болып естілуін түсіндіру.  **Қимылды ойын. "Қаздар! Ұшыңдар!"**  Мақсат-міндеттері. Балаларға ойын шартына сай қозғалуды үйрету; ойындағы мәтін бойынша диалогке қатысуға, рөлді сөздеріне сай атқаруға жаттықтыру; белсенді қарым-қатынасқа, шапшаңдыққа, зеректікке тәрбиелеу.  **(дене шынықтыру)**  **Сюжетті-рөлдік ойын.**  "Асхана".  Мақсат-міндеттері. Балалардың асханада жұмыс істейтін мамандар: аспаз, даяшы, кассир, гардероб қызметкері жайлы білімдерін, әдептілік ережелерін меңгеруді, қоғамдық орындардағы тамақтану әдебін, оларды сақтауға ынталануды бекіту; еңбекті құрметтеуге, әдептілік негізінде қарым-қатынас құруға тәрбиелеу.  Керекті құрал-жабдықтар.  Асхана жиһаздары (үстел, орындықтар), асхана қызметкерлерінің киім үлгілері мен (аспаз, даяшы, кассир, гардероб қызметкері).  Барысы.  Алдымен педагог балалармен аспаздың адамдар (тұтынушы) тәтті-дәмді тағамдар әзірлеу жұмысы туралы әңгімелеседі. Суреттер көрсетеді, педагогикалық жағдаяттарды шешеді.  Алдымен, педагог балалармен бірге белгілі тағамдар тізімін, ас мәзірін құрастырады. Ол үшін педагог пен балалар кешкі уақытта журналдардан ойында пайдаланатын түрлі тағамдардың фотосуреттерін қиып алады.  Педагог адамдар келгенше жұмысшылардың жұмысын бақылауда ұстайды (балалардың орындарында отырып).  Барлық тағамдар дайын болғаннан кейін, балаларды (тұтынушыларды) ас бөлмесіне шақырады.  Келушілерге даяшы ас мәзірін ұсынады, балалар тапсырыс береді, аспаз ас әзірлеуді көрсетеді, даяшы балаларға асты әкеліп, "төлем" қабылдайды.  Балалар "даяшы", "мәзір", "тағам" сияқты жана сөздерді айту керек.  Педагог ойын барысын өзі түзетеді, балалардың әрекетін белсендіру үшін қосымша сұрақтар қояды,  Соңында педагог балалармен бірге қорытынды жасайды: адамдар дәмді, әсем безендірілген тағамдардан дәм тату үшін, асхана жұмысшылары тынбай еңбектенеді; "рақмет", "өтінемін" сөздерін қолдану, дастарқан басында шуламау, асты дұрыс шайнау, асхана құралдарын дұрыс қолдану, адамның қоғамдық орындарда ережелерді орындауы.  **(қоршаған ортамен танысу, сөйлеуді дамыту, көркем әдебиет)**  **Вариативті компонент. Құрастыру**  "Жолдағы серігің".  Мақсат-міндеттері. Балаларға құрамында: цилиндр, тақтайша, призма, кірпіш, текше бар құрылыс материалдары жинағынан жеңіл көлікті құрастыруды үйрету; көліктің бөліктерін атай білу; көлік және оның түрлері туралы, көлікті қандай мақсатта қолдану керектігі туралы түсініктерін дамыту.  Дидактикалық ойын: "Көліктің қолдану мақсатын тап".  Мақсат-міндеттері. Балалардың көлік туралы білімдерін кеңейту; көліктің қандай мақсатта қолданылатынын анықтай білу іскерліктерін жетілдіру. **(сурет салу, сөйлеуді дамыту, дене шынықтыру, құрастыру)** | **Математика негіздерінен ойын-жаттығу**  "Көлдерге қонған үйректерді санайық".  Мақсат-міндеттері. Балаларға заттарды ғана емес, дыбыстарды да санауға болатынын түсіндіру.  **Дамытушы жаттығуы. "Құс қайда ұшты? Көрсет."**  Мақсат-міндеттері. Сөйлеу тілін, кеңістікті бағдарлауды, зейінді дамыту.  **Қоршаған ортамен таныстырудан ойын-жаттығу**  "Бұлбұл".  Мақсат-міндеттері. Балаларды бұлбұлдың сыртқы көрінісімен таныстыру, бұлбұл туралы түсініктерін кеңейту.  **Дидактикалық ойын. "Құстар қалай дыбыстайды?"**  Мақсат-міндеттері. Балаларға құстарды сыртқы бейнесі және дыбыстауы бойынша бір бірінен ажыратуды, тануды үйрету.  **"Сөздер тізбегі" дидактикалық ойыны.**  Мақсат-міндеттері. Балалардың сөздік қорын байыту. Ой ұшқырлығын, зейіндерін дамыту; өзара жағымды қарым-қатынасты бекіту.  Барысы.  Педагог балаларға қандай сала бойынша сөз құрайтындарын айтады. Берілген жағдайда "Отбасы" тақырыбы қарастырылады. Педагог "Отбасы" түсінігіне байланысты сөздердің бірін айтады да, келесі балаға жалғастыруды ұсынады. Егер бала белгіленген уақытта сәйкес сөз тауып айта алмаса, өз өнерін көрсетеді.  **(сөйлеуді дамыту)**  **Сюжетті-рөлдік ойын.**  "Отбасы".  Мақсат-міндеттері. Балалардың отбасы мүшелері туралы түсініктерін бекіту; отбасы мүшелерінің жанұядағы рөлін пысықтау; үлкенге құрмет сезімдерін, жақынына сүйіспеншілікке тәрбиелеу.  Керекті құрал-жабдықтар.  Отбасы мүшелеріне қажет заттар: көзілдірік, ыдыстар, алжапқыш, кітап, газет, сыпырғыш, шелек пен орамал, ойыншықтар, ойыншық тұрмыстық техника және тағы басқа.  Барысы.  Балалар отбасы мүшелерінің рөлдерін өзара бөлісіп алады да, өздеріне қажет киімдер мен құралдарды алып, өз орындарына барады.  Педагог балалармен қойылымда қандай оқиға көрсетілуі керек екенін бірге анықтайды.  Педагог диалог барысында ойыншылар арасындағы сөйлеу тізбегін, әдептілік ережелерінің сақталуын реттейді, бекіту сұрақтарын қояды. **(математика негіздері, қоршаған ортамен танысу, сөйлеуді дамыту)** |  | **Көркем әдебиеттен ойын-жаттығу**  "Мысық, қораз және түлкі" ертегісі.  Мақсат-міндеттері. Балаларды "Мысық, қораз және түлкі" орыс халық ертегісінің мазмұнымен таныстыру.  **Дидактикалық ойын: "Жыл құстарын тап".**  Мақсат-міндеттері. Құстардың суреттерінің арасынан жыл құстарын табуды үйрету. Зейін, сөйлеу, еске сақтауды дамыту.  **Жапсырудан ойын-жаттығу**  "Көлшіктегі торғайлар".  Мақсат-міндеттері. Балаларға шаршыдан шеңберді шығарып қию арқылы торғайдың басы мен денесін жапсыруды, дайын дайындамаларды пайдаланып торғайдың қанаттарын жапсыруды үйрету.  Дидактикалық ойын. "Құстың ұясы".  Мақсат-міндеттері. Геометриялық пішіндерден құстың ұясын құрастыруды үйрету.  **Вариативті компонент. Математика негіздері**  "Алан мен Дана қонақта".  Мақсат-міндеттері. Балаларды 5 санының жасалуымен және 5 цифрымен таныстыру; цифрларды суреттермен сәйкестендіру; 5-ке дейін реттік санау дағдыларын дамыту.  **Сюжетті-рөлдік ойын.**  "Үй құрастыру".  Мақсат-міндеттері. Балалардың құрылыс нысандарын тұрғызуға қатысатын мамандар жайлы білімдерін кеңейту, бекіту; еңбексүйгіштікке, жауапкершілікке тәрбиелеу.  Керекті құрал-жабдықтар.  Құрылыс материалдары, қағаз беттері, қара қарындаштар, сызбалар, ойыншық жүк тасымалдаушылар, құрылысқа керек ойыншық саймандар (балға, бұрауыш, кемпірауыз және тағы басқа).  Педагог құрылысқа қатысатын мамандар жайлы балалармен алдын ала әңгімелеседі. Балалар сәулетші, инженер-құрылысшы, тас қалаушы, жүк тиеуші, жүргізуші, сияқты мамандардың қызметтік міндеттерін анықтайды.  Балалар құрылысқа қатысатын мамандардың рөлін өзара бөлісіп алады; өздеріне қажет киімдер мен құрал-жабдықтарды алып, өз орындарына барады.  Педагог балалармен бірлесіп, ойынды сәулетші бастайтынын айтады. Балалар жүк тиеуші, жүргізуші, кірпіш қалаушы мен инженер-құрылысшының жұмыстарын орындайды.  Педагог диалог барысында ойыншылар арасындағы сөйлеу тізбегін, әдептілік ережелерінің сақталуын реттейді, бекіту сұрақтарын қояды.  Педагог балармен бірге қорытынды жасайды: салынған үйдің сапасы жақсы болу үшін, құрылыс мамандарының бірге кеңесуі; жұмысты жоспарға сәйкес орындауы; үй тұрғызуда қауіпсіздік ережелерін қатаң сақтауы. **(көркем әдебиет, жапсыру, математика негіздері, құрастыру, сөйлеуді дамыту)** | **Қоршаған ортамен таныстырудан ойын-жаттығу**  "Тыраулайды тырналар".  Мақсат-міндеттері. Балаларды тырнамен таныстыру, тырнаның ерекше қасиеттері туралы түсініктерін кеңейту.  **"Тірек суреттер арқылы тырна туралы әңгімеле" шығармашылық ойыны.**  Мақсат-міндеттері. Балалардың тырна туралы білімдерін ертегі негізінде пысықтау.  **"Логикалық жұптар" (табиғат құбылыстары) дидактикалық ойыны.**  Мақсат-міндеттері. Белгілі құбылыстар бейнеленген карточкаларды жинап, логикалық екі карточканы біріктіру; білімдерін жүйелеу; ойлау, еске сақтау қабілеттерін, сөйлеу тілдерін, қиялдарын дамыту; түрлі құбылыстарға қызығушылыққа, ізденімпаздыққа тәрбиелеу.  Керекті құрал-жабдықтар.  Әртүрлі табиғи құбылыстар бейнеленген суретті-карточкалар.  Барысы.  Балалар суреттердегі белгілі табиғат құбылыстарына мұқият қарап, составить логикалық жұптар құрайды.  Логикалық жұптар тізбегі мынандай болуы мүмкін: тамшы-жаңбыр; тамшы - шатырдағы мұз тамшысы; тамшы - тұман; тамшы - кемпірқосақ; тамшы - мұз; тамшы - бұлақ; жапырақ - ағаш; жапырақ - бұтақ; жапырақ - гүл және тағы басқа.  **Сюжетті-рөлдік ойын.**  "Театр".  Мақсат-міндеттері. Ойын барысында балалар мен бірге театрдың маңызы, адам өміріне қандай пайдасы бар екенін анықтау; әртіс, режиссер, оператор, жарық беруші, гардеробшы, капельдинер, костюм бойынша декоратор, суретші, лицеист сияқты мамандар туралы білімдерін бекіту; жағымды қарым-қатынас орнату; мәдениет орындарындағы тәртіп ережелерін пысықтау; сөйлеу мәнерін дамыту; достыққа тәрбиелеу.  Керекті құрал-жабдықтар.  Сахна орны.  "Театр" жазбасы; сахна макеті, сахналық қойылымдарға қажет (үй, ағаш, қоршау және мүмкіндігіне қарай перделер және тағы басқа), кейіпкерлердің костюмдері, кейіпкерлер қолына ұстайтын құралдар.  Барысы.  Педагог балалармен бірге театрда қандай қойылымдар қойылатыны жайлы суреттерді қарастырады, көрермендер мен әртістер арасындағы айырмашылықтарды анықтайды.  Көрермендер алдында қойылым орнында режиссер, дыбыс режиссері, оператор, жарық беруші, костюм әрлеуші, суретші, әрлеуші сияқты мамандар еңбек ететінін айтылады.  Балалар әр маман сахналық қойылымға дайындық алдында қандай қимыл-қозғалыс орындайтынын жаттығулар арқылы көрсетеді.  Кейін балалар белгілі рөлдердің қайсын орындағысы келетін тілектерін білдіреді, орындарына орналасады.  Әртістерді біріктіру үшін педагог алдымен режиссер қызметін өзіне алады, белгілі ертегі сюжетін таңдайды.  Педагог ойын барысын сөз тіркестерімен сүйемелдейді, ойыншыларға қосымша сұрақтар қояды, ары қарай ойын тізбегінің жалғасуына ықпал етеді .  Соңында педагог балалармен бірге қорытынды жасайды: сахналық қойылымдар көрермендерге қызық болу үшін, тек қана әртістер емес, сонымен қатар басқа да көптеген мамандар қызмет етеді; еңбекті бағалау керек; театр - әдептілік ережелері сақталатын мәдени орындардың бірі. **(қоршаған ортамен танысу, сөйлеуді дамыту)** |
| **Балалармен жеке жұмыс** | **«Сиқырлы суреттер».**  Мақсат-міндеттері. Балалардың логикалық ойлау қабілетін, ес, зейін, қабылдау үрдістерін дамыту.  Ойынның кұрал-жабдықтары: әртүрлі сурет қиындылары.  Ойынның мазмұны: балалар алдарындағы үлгі бойынша қиындылардан сурет құрайды. Сурет бойынша әңгіме құрауды ұсыну.  **(сөйлеуді дамыту, көркем әдебиет, қазақ тілі)** | **«Танып ал да, атын ата».**  Мақсат-міндеттері. Заттың түр-түсін, пішінін, атын атауға жаттықтыру; сөздік қорын молайту; ойлау қабілетін дамыту.  Ойынның құрал-жабдықтары: әртүрлі ойыншықтар немесе суреттер.  Ойынның мазмұны: балаларға әртүрлі ойыншықтарды көрсету. Ортаға бір-бір баладан шақырып, бір ойыншықты алып, оның түр-түсін, пішінін, қасиетін анықтауды және сол ойыншық жайлы әңгіме құрауды немесе тақпақ айтып беруді ұсынады.  **(математика негіздері, қоршаған ортамен танысу)** |  | **Тыныс алу жаттығуы: «Мен құйынмын».**  Мен құйынмын, құйынмын,  Шаң тозаңды үйірдім.  Ү-ү-ү-ү-ф!  Кездескеннің барлығын  Ұшырамын деп шүйілдім.  Ү-ү-ү-ү-ф!  Өлең жолын тәрбиеші айтады, әр екі жол сайын балалар тыныс алу жаттығуын жасайды.  **(дене шынықтыру, сөйлеуді дамыту, көркем әдебиет)** | **Дидактикалық ойын "Құстарды көлеңкесінен таны".**  Мақсат-міндеттері. Баланың зейін қабілетін дамыту,затты сөзбен сипаттауды, ұқыптылыққы үйрету.  Құстардың суреттерін құстардың көлеңкесімен сәйкестендіреді.  **(қоршаған ортамен танысу, сөйлеуді дамыту)** |
| **Серуенге дайындық** | Мақсаттары:  - киімді дұрыс бүктеуді, ілуді, аяқ-киімді түзу қоюды әдетке айналдыру;  - өз бетінше жылдам және дұрыс киінуге (шешіне) дағдыландыру;  - шкафқа ілінген, қойылған бас киім, сырт киім, аяқ-қиім сияқты заттардың орындарын білуге, тәртіп сақтауға тәрбиелеу;  - ауа райына сай киінгенін қадағалай білуді, киімді, аяқ-киімді таза ұстауға баулу;  - көмек көрсете білуге, алғыс айтуға тәрбиелеу.  **(дербес әрекет)** | | | | |
| **Серуен** | Серуенге қызығушылықтарын ояту. "Жыл құстары" тақырыбында жеке әңгімелесулер. **(дербес әрекет)** | | | | |
| **Серуеннен оралу** | Балаларды киімдерін жүйелі шешінуге дағдыландыру, шкаф сөрелеріне киімдерін орналастыру, қолдарын жуу. **(мәдени-гигиеналық дағдылар, дербес әрекет)** | | | | |
| **Балалардың дербес әрекеті**  **(аз қимылды, үстел үсті**  **ойындары,**  **бейнелеу іс-әрекеті,**  **кітаптарды қарау және**  **басқалар)** | Кітап бұрышында: өткен тақырыптар бойынша суреттерді қарау, сипаттау; ертегілерді есте жаңғырту, кейіпкерлердің сөздерін қайталау. **(коммуникативті дағдылар, сөйлеуді дамыту, көркем әдебиет, қазақ тілі)**  Музыкалық аспаптармен ойындар. "Ас атасы - нан" тақырыбында әндер жаттау, тыңдау. Аспаптармен танысу, ойындар. Қазақтың ұлттық күйлерін тыңдату. Ертеңгілікке дайындық. **(музыка)**  Өнер бұрышында "жыл құстары" тақырыбында мүсіндеу, жапсыру, суретін бояу. **(шығармашылық дағдылар, сурет салу, жапсыру, мүсіндеу)**  Теартлық қойылымдар.  «Табиғат балалардың дүниетанымын, тіл байлығын дамыту.  - Табиғат дегеніміз не?  Табиғат – жер, тау, ағаш, су, орман, өсімдіктер мен жан-жануарлардан тұратын қоршаған орта.  **(мәдени-гигиеналық дағдылар, дербес әрекет)**  Еркін ойындар. | | | | |
| **Балалардың үйге қайтуы** (ата-аналарға кеңес) | Ата-аналарға кеңес.  "Балалардағы агрессивті мінез-құлықтың бастаулары". | Кеңес: "Ата-аналар дүкеннен баланың ұнатқан ойыншығын сатып әпермеген кезде өзін қалай ұстау қажет?" |  | Ата-аналарға кеңес: "Баланың үйдегі іс-әрекетін балабақшаның күн тәртібіне сәйкес ұйымдастыру". | «Бүгін біз не үйрендік?» ата-аналармен сұхбат жүргізу. |